ตามหัวข้อเลยค่ะ เป็นไข้เฉพาะตอนเย็นๆ มีอาการไอนิดหน่อย พอกินยาแล้วนอนพักผ่อนเช้ามาอาการก็หายเป็นปกติ พอตกเย็นอาการก็เป็นเหมือนเดิมค่ะ เป็นติดต่อกันมาสองถึงสามวันแล้วค่ะ อยากทราบว่าสาเหตุเกิดจากอะไร ปล.มีอาการตกขาวมีกลิ่นเเรงด้วยค่ะ
สวัสดีค่ะ อาการมีไข้ต่ำๆช่วงเย็นนั้นๆ อาจจะเกิดจากวัณโรคปอด กรณีเป็นมาเรื้อรัง 2-4 สัปดาห์ขึ้นไป ร่วมกับมีไอเรื้อรัง ไอเป็นเลือด น้ำหนักลดอย่างรวดเร็ว สาเหตุอื่นๆอาจจะเป็นการติดเชื้อไวรัสที่ไม่จำเพาะเจาะจง การติดเชื้อแบคทีเรียที่หลอดลมหรือลำคอ การอักเสบใดๆในร่างกายเช่นถ้าเป็นมาเรื้อรังอาจเป็นโรคทางภูมิคุ้มกันทำลายตนเอง การมีเนื้องอกในร่างกาย หรือเป็นความผิดปกติของการสร้างเม็ดเลือด มะเร็งเม็ดเลือด หรือถ้าตกขาวผิดปกติไปมากจริงๆ ร่วมกับมีปวดท้องน้อยร่วมด้วย ก็อาจนึกถึงสาเหตุจากอวัยวะภายในอุ้งเชิงกรานอักเสบได้ แต่ก็ควรจะมีไข้ตลอดเวลาค่ะดังนั้นเบื้องต้นดื่มน้ำมากๆ รับประทานยาแก้ไอได้ งดการมีเพศสัมพันธ์ไปก่อน หากมีอาการเป็นไข้แค่ช่วงเย็นต่อเนื่อง และมีอาการคล้ายวัณโรคปอดดังกล่าวไป ควรไปพบแพทย์เพื่อตรวจเพิ่มเติม ทั้งการตรวจร่างกาย ตรวจเลือดที่เกี่ยวข้อง และตรวจเอ็กซเรย์ปอดด้วย กรณีที่แพทย์สงสัยการเป็นวัณโรคจากประวัติมากค่ะ